Új Aura-Soma üveg született ma, 2019. 11.11-én :: NeTtyTerápia
Új Aura-Soma üveg született ma, 2019. 11.11-én
Mike (Aura-Soma Products Ltd-től) első gondolatai az üvegről:
B117 - Türkiz / Vörös
Született 2019. november 11-én, 11:11 (GMT)
"Izgatott vagyok az új üvegünk születése miatt és úgy tűnik, ez egy újabb, valóban fontos lépés a rendszer fejlődésében. Türkiz/Vörös és a neve Pán, szinte Mab Királynő társának kifejeződése, egy csodás időpontban (11/11), oly sok nyitás számunkra, ajtó lényünk különböző szintjeihez, mivel a 11 mindig egy ajtó/kapu.
Amikor ez az üveg létrejön, egy nyitott ajtón át jön, előre jelezve és ösztönözve bennünket az eljövendő felé.
A természetben a szellem dinamikus formában fedezhető fel, a természet szelleme megtalálható minden fában, növényben, kristályban, drágakőben és bennünk; valójában a természet szelleme bárhol létezhet. A Türkiz mindig a kreatív erő, mint fő vonása, éppúgy, mint az út kifejeződése. Úgy tűnik nekem, hogy amikor a Vöröshöz kapcsolódik, ez a kreatív erő valóban a Földre érkezik. Igy megvalósíthatjuk a kreativitást, eljutunk gondolataink és érzéseink és Lényünk megértéséhez, és ahhoz, ahogyan formálják saját valóságunkat. Valahogy úgy érzem, ez az üveg mindannyiunknak segít abban, hogy felelősséget vállaljunk a belső utunkért, oly módon, amely meghaladja a kivetítéseket és átvitelt. A Türkiz erősen kapcsolódik az individuációs úthoz is és minél több tudathullám válik elérhetővé számunkra a földi fényhálóban, ez olyan, mintha egyre földeltebbek lehetünk és ezt úgy tehetjük meg, ahogy korábban kevéssé volt elérhető számunkra.
Az idősebbek általi aktiválás szükséges a Föld lénye számára, hogy egyénileg és kollektíven is támogasson bennünket az önmagunk felé vezető úton.
Mab Királynővel való nyilvánvaló és mély kapcsolat miatt idézni akartam Percy Byshe Shelley költeményét, a "Pán Himnusz"-t.
"A vadonból és a hegyekből
jövünk ide már,
vízövezett szigetekről,
ahol elnémult a vad ár,
hallgatva édes sípomat.
A szél a nádi berekben
és méhek a kelyhek ölén,
madarak myrthusligetekben
és tücskök a hárs tetején
és gyíkok a füvek alatt,
mint Tmolus még soha, mind csendbe maradt,
Peneus folyt és Tempére
a Pelion árnya esett,
de tündökölt még bérce
az alkonyat felett,
amit édes sípom gyorsított,
Szilének és erdei Faunok,
Nimfák a fák közt s a vízen,
ahol csak a nedves partok
s barlangok árnya pihen,
minden oly éber volt, figyelve halló,
és szeretve néma, mint most te, Apolló,
írigyelve édes sípomat.
Dalomba a táncos csillagok; a
ravasz Föld léptek, és
az Ég is, a sok gigászi csata,
a Halál, Szerelem, Születés;-
s ím hangot vált sípom:
zengtem, hogy Maenalus völgyében, mint
űztem egy leányt és öleltem - nádat.
Isten, vagy ember: így csalódunk mind!
Keblünkbe törik, és vérzünk utána:
mind sírtak, mint ti is, ha a véretek
nem volna fagyott,írigy,vagy öreg -
szomorú, édes sípomon." (Devecseri Gábor fordítása)
Ebben a költeményben Shelley egy zenei versenyt ír le Pán és Apolló között. A Görög mitológiában, ahol Apolló a zene istene, Pánt a rusztikus zene istenének tekintették, a természet, a vadon, a pásztorok és hegyek istenének - akinek kreativitása az érzékeiből fakad. A szépség kifejeződése a természetben és az érzékek használata inkább az érzéseken, mint az intellektuson alapulva még inkább kifejeződik a Pánsíp történetében. Ovidius meséjében a "Metamorfózis"-ban a síp akkor készült, amikor Pán megkisérelte megtartani Syrinx nimfát, csak hogy rájöjjön, nádat ölelt. Syrinx szépsége nimfa lététől folytatódott nád-alakjáig, Pán ellenállhatatlannak tartja ezt a létező belső szépséget - már többé nem gondolkodik vagy érez - Pánnal valóban egyesül.
A félig ember, félig kecske Pánt gyakran társítják a szexhez, gyakran látható fallosszal. Ha a vöröset nézzük, az alsó részben, ez a szexuális energia vagy kundalini energia nem tagadható.
A Vörös energiát gyakran kapcsoljuk össze a dühöngéssel és érdekes, hogy a pánik szó is abból ered, hogy Pán dühbe gurult, amikor délutáni álmából felébresztették.
Ez a szendergésből való felébredés, az álomból való felébredés, egy másik létállapotból való felébredés gyakran kapcsolódik össze a düh, a harag érzésével, egy olyan érzéssel, hogy nem vagyunk önmagunk, mert valóban ha kezdünk felébredni, akkor szembesülünk valami ismeretlennel, az ürességgel, ez a kombináció valóban egy más tudatossághoz visz bennünket,egy olyan tudatossághoz, amelyben valóban ott a felébredés lehetősége.
Baruch Spinoza, 17. századi filozófus számtalan művet publikált elmélkedve az isteniről a természetben, sokan nevezték a panteizmus atyjának. A természet szelleme ugyancsak nagyra becsült, valami, amit meg kell ismerni és a mi korunkban szükséges feltámasztani. Mab Királynő és Pán valójában erre az újra értékelésre hív bennünket.
Ma, a Merkur közvetlenül a nap előtt halad el, ami öt és fél órát vesz igénybe, a Merkur 1/194 része a nap átmérőjének, így napszűrős teleszkóppal látható, ha az időjárás megengedi. A legutóbbi Merkur - Nap találkozás 2016-ban volt, előtte 2006-ban. Átlagosan egy évszázadban 13 Merkur tranzit fordul elő.
A Merkur kulcs a kommunikációnkhoz, hasonlóan tükröződik a Türkizben, a Pán üveg felső részében, az analitikus képességek és intellektus mellett, és a Vörösből jön energia a kifejezéshez. Ez az üveg segíthet kifejezni az érzéseink mélyebb szintjeit, önmagunk mélységéből.
Olyan időhöz érkezünk, amikor az Aura-Somában valóban hangsúlyt fektetünk a szociális és média kommunikációra, energia szükséges ahhoz, hogy az Aura-Soma láthatóbb legyen a világban és kevésbé legyen szűk a piaca. Elég nyilvánvaló, hogyan jelenik meg mindez ebben az üvegben. Ez egy csodálatos lehetőség az Aura-Soma közösség számára, hogy megértse a rendszert és a kibontakozást, hogy valóban összekapcsolódjunk és hasznosítsuk azokat a lehetőségeket, amelyekbe a vállalatunk befektetett, a portállal, a weboldallal kapcsolatban, hogy lehetőség legyen az energiáink összeadására, segítve a vízió beteljesülését és támogatva az emberiséget a felébredés útján, az időnek ezen pontján.
Bizonyos értelemben ez előfutára azoknak az eseményeknek 2020-tól, a következő néhány hónapban is bekövetkező ajtók egyike, a reflexió, növekedés, inspiráció, kreativitás a mindennapi életben megalapozva. Ennek az ajtónak a tesztje 11/7 megmutatja számunkra, hogy mindig ha egy ajtó kinyílik, valami váratlannal szembesülünk, valami ismeretlennel és kényelmetlennel, ami a hitünket teszi próbára. Van egy Esszénus kapcsolat is a 11-ben, a virágfüzér is tesztelődik, az, hogy mi igaz, és mit kell átértékelni. Mivel egy 9-es az összeadás vége, a 18-on át, ez a felébredés lehetőségére is emlékeztet bennünket, ami a hibridizációban kezdődött az ősi Egyiptomban és lehetőséget adott számunkra a bennünk lévő kígyó felébresztésére, mint ami a 9-es szív a szívben része, ez a kreativ erő mindig jelen van a világ kulturájában a legkoraibb kezdetektől, a legrégibb időktől napjainkig. Követve a bennünk lévő fényt. Valami, amit szintén szeretnék megosztani az, hogy ez az üveg segíthet, hogy megvédjük magunkat a manipulációs frekvenciáktól, ha valóban a megfelelő szándékkal együttműködünk.
Forrás: https://www.aura-soma.com/downloads/Emails/b117/aspl/hungarian.html?fbclid=IwAR0jvCtNb3eW_QtZUXX1DhLQrXCTk84aOrnlpfUc4HtGGme2k9SEnbUjWlk